Clubul spaniol de fotbal Granada, aflat pe penultimul loc în La Liga (19), l-a demis marţi pe antrenorul uruguayan Alexander Medina, care preluase echipa în noiembrie 2023 şi a condus-o în 14 meciuri de campionat cu un bilanţ de o victorie, patru remize şi nouă înfrângeri, transmite EFE, potrivit Agerpres.
Medina, 45 ani, al 11-lea tehnician demis în acest sezon în Spania, a preluat banca tehnică a Granadei după etapa a 14-a din La Liga, când l-a înlocuit pe Paco Lopez. Uruguayanul s-a aflat la prima experienţă în La Liga, anterior antrenând echipe ca Nacional (Uruguay), Talleres (Argentina), Internacional Porto Alegre (Brazilia) sau Velez Sarsfield (Argentina).
În ultimul meci din La Liga, Granada a fost învinsă în deplasare de Real Mallorca (0-1) şi ocupă locul 19 în clasament cu doar 14 puncte, la 13 distanţă de zona sigură.
În următorul meci, Granada va juca vineri în deplasare cu Cadiz.